เครือ CPF คว้ารางวัลอุตสาหกรรมดีเด่น ประจำปี 2563
เครือ CPF คว้ารางวัลอุตสาหกรรมดีเด่น ประจำปี 2563 ณ สโมสรทหารบก ถ.วิภาวดีรังสิต
15 ธ.ค. 2563

พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มอบรางวัลอุตสาหกรรม ประจำปี 2563 (The Prime Minister’s Industry Award 2020) ประเภทรางวัลอุตสาหกรรมดีเด่น การเพิ่มผลผลิต แก่ นายกิติศักดิ์ ลิ้มอำไพ รองกรรมการผู้จัดการอาวุโส บริษัท อินเตอร์เนชั่นแนลเพ็ทฟู้ด จำกัด ผู้ผลิตและจำหน่ายอาหารสุนัขและแมว แบรนด์ เจอร์ไฮ, เคซี่ และ จินนี่ ในกลุ่ม บริษัท เจริญโภคภัณฑ์อาหาร จำกัด (มหาชน) หรือ CPF สะท้อนถึงภาพลักษณ์ของคุณภาพและมาตรฐานของสินค้าไทยในตลาดโลก ด้วยการนำเทคโนโลยีอันทันสมัยมาใช้ในการผลิตอาหารสัตว์คุณภาพดี ปลอดภัย และสามารถตรวจสอบย้อนกลับได้ตลอดห่วงโซ่การผลิต ตอกย้ำความสำเร็จของผลิตภัณฑ์อาหารสัตว์เลี้ยงที่คว้ารางวัลระดับประเทศเป็นปีที่ 4 โดยมี นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมด้วย ณ สโมสรทหารบก ถ.วิภาวดีรังสิต